Xaçkoiye

Xaçkoiye (Tırki: Başbudak) yew dewa Mamaxatuna. Dewe, hetê gırdine ra Mamaxatune de caê de tewr hera gêna. Tede 150 keyey (çêy) u çar mezrey estê. Nezdiyê dewe de dewa Muğara (Elmapınari) esta. Dewa Muğara, yew dewê da qeza Erzurumi, ê Çetia. Yanê dewe sınorê Erzıngan u Erzurumi, Mamaxatune u Çeti dera.

Qewmê xo pêro Zazao u Zazaki qısey keno. Tenya 5-10 keyey Kırdaski qısey kenê. Labelê ê ki Zazaki zanenê. Hetê itıqadi ra pêro Elewiyê. Hema verênde Ermeniy ki tede biyê. Xora namey zey Xaçkoiye, Arekel, Kılise'y pêro Ermeniki ra yenê. Verênde nê dewan de Ermeniy cıwiyê. Keyey Ermeniyan zaf rındekê, hewna mılet tede nişeno ro. 

Na dewe ra merdumê hewl u peti zaf veciyayê. Gomê Arekeli ra keyey Aliustaan zaf mêrxas biyo. Ağaê Çarekan zaf merdumi rê eziyet kerdo. Labelê her çi heni ame heni şi. Nıka halê dewe rındo. Domani tede wanenê; zıwan, kultur u itıqadê xo rê wayir veciyenê.

 Mezrê Dewe 
 Gomê Arekeli (Arekel Komu)
 Gomê Kılisey (Kilise Komu)
 Gomê Xarxuri (Harhuri Komu)
 Gomê Kherri (Sağır Komu)

Kategoriye:Dewê Mamaxatune